پنچمی بھر
ارباب ءَ گشت منی کرا چشیں کار نیست پہ ترا من بدیاں مے کار روڈے ءِ جوڈ کنگ انت . ڈراوری ترا لیسن نیست مزدوری گوں تو نبیت. پمیشکہ ما ارباب ءِ کراءَ چے درتکیں گڈا من دین محمد ءَ گشت منا ادا یل کن من کمو دیرہ ءِ بازار ءَ رواں بگندے دکان ءِ دگے جاھ ءِ کسی ءَ کارے واستہ مردم ءِ لوٹیت . گشی مستر وتے بلے تو چون کاے پدا
من گو بس ءَ یا کسے پون کناں منی رندا کیت. گڈا دین محمد شوت من وتی وڈ ءَ ھنچو پہ دیم چاراں بتاں رواں بتاں دمک پہ دمک یک دو جاہ ءَ کاگد جتگ ءَ نیڈ سیلز مین من شتاں جست گپت. بلے ھما زبان و اکسپرینس است..
ھردو نیست ءَ زبان انگہ اربی ءُ ھنگلش کم کم زانت بلے ادا جست دگے دو زبان ءِ بیت پارسی ءَ روسی ءِ .
دیرہ کارباری بازار انت دبی ءِ ادے گیشتریں آووکیں سوداگر روسی پارسی تاں ھردو ھنگلش ءَ ماسگ تاں.
بلے کم از کم نی منا یقین بیت کار است اگاں تو زانے . ھمے پٹ ءُ پول ءِ میان ءَ من مے گومازی ءِ مے وتی ھمساھِگ احمد دیست . گڈا ما سلام دعا بتیں جست پرس بیت من گو من کارے شوھاز ءَ سرگرداناں . احمد ءَ ھم شپے ڈیوٹی کتگ ءَ دیرہ اتکگ ءَ کہ زر دیم دنت لوگ ءَ . منا احمد ءَ زرت ما ھمراءَ بتیں شتیں احمدءَ ملک ءَ زر دیم دات انت . پدا ما شتیں ھوٹل ءَ نان وارت من گو شوکت پاٹی چون انت .مے گومازی والا دگے گوں احمدءَ ھمکار تاں آیانی بابت ءَ جست گپت گشی ھو چندے شپ ءِ ڈیوٹی جتگ چندے روچ ڈیوٹی کنگ ءَ یاں . منا گشی بریں مرچی منی گوماں درستاں گندے . من ھم دل ءَ وش بتاں کہ دیریں وتی ملکی مردم ندیستگ من شتاں گوں .
احمد ءُ ایندگہ مے گومازی سنگت یک بیکری ءَ کاراتاں اشانی کیمپ سوناپور ءَ ءُ بیکری دیرہ ءِ بازار ابوھیل ءَ .
ما سونا پور ءَ سربتیں. احمد ءَ گشت ھلیل تو ادا کوٹی ءَ بنند من دومی کوٹی ءَ رواں وپساں کہ شپ ءَ پدا دیوٹی انت چار بجءَ عمر کیت ایندگہ بچک شش بج ءَ کایاں عمر احمد ءِ زامات ءَ . من نشتاں پلم چارگا لگتاں چار بج ءَ عمر اتک منا دیست ءِ ھیران بیت گشی من ترا جاہ آرگا نہ انت چونایی ءَ عمرءَ میار نیست ءَ منا ندیستگے ءُ عمر ملک پنچ سال سرا اتکہ . گڈا من وتی پجار کت
نی ما کپتیں کساہاں عمر ءَ چاہ اڈ کت ما چاہ ءُ کیک کت عمر ءَ سیگریٹ پہ سیگریٹ کتگ ءَ ما سہی نبیتں شش بج بیت ایندگہ سنگت آیاں بتاں اشاں منا من آہ دیستاں سک گل بوتیں چہ ءَ کہ اولی رندا گشے چنت ماہ ءَ پد منا گمان بیت کہ من گومازی ءَ یاں .
نی شپ بیان بیت من گوشت منا روگی انت . گشی کجا روے اے ھپتگ ءَ بنند من گو پو ھپتگ ءَ گشی ھو سبر ما سدیر ءَ پون کنیں گشیں ھلیل مے کراءَ انت. گڈا ما سدیر پون کت ھال دات . شام ءَ پد پتایی اسٹارٹ بیت.کمو کے ءَ پد مے ملانٹ ءِ سنگت اتکاں لیاکت راشد بشیر دگہ بازیں آہ ھم کشے کیمپ ءِ است ءَ ھمود ءَ تاں مدام شپ ءَ ھمدا کایاں سک وش ءَ . نو بج ءَ احمد اتک گشی ھلیل من روگایاں کار ءَ سوب ءَ گندیں ترا شوکت منی کوٹی ءَ پیش داری وپسگ ءَ ھمود ءَ برو. شوکت ءَ گشت ترا کار نیست تو برو .
سک وش ءَ سوبے یازدہ ءَ پاد اتکاں جانے شوشت چاراں احمد اتک ءَ بزگ ءَ منا ناشتہ ءِ دات وت شوت وپت.اشانی سالا سال دیٹوٹی ءَ شپ کار روچ وپس جمعہ ءَ ھم چھٹی نیست ءَ تنکاہ ھشت سد بس تانہ لوگ پری اہت.
من نشتاں ٹی وی چاریت. ھمدا اکبارے ایرت سمندر پار نامتے من واناں کت . جاب لگتگ ءَ
چوکیدار کی زرورت جہل ءَ نمبر نبشتہ ءَ . من نمبر نوٹ کت .
پاٹی شش بج ءَ اتک من شوکت ءِ پون ءَ چے پون کت من گو واجہ
کارے واستہ تی نمبر دیستگ . گشی ھو تو کجا ءِ من گشت من واجہ سونا پور ءَ گشی باندا بیا بن لادن ءَ من گو شر انت. ایندگہ روچ ءَ اسگر ءُ من منیر شتیں اسگر ملک ءَ وزٹ ءَ اتکگ ءَمنیر چو منی وڈا دو سالی ویزہ ءَ بلے بیروزگار ءَ.
ما شتیں مردک ما دیست پنجابی مواتنے ءَ بلے سیرینیں ءَ مردک ھم شریں مردک ءَ گشی منی اے بلڈوزراں شپ ءَ چوکیداری لوٹیت بلایں جاگہءِ درست ھمے وڈیں بلڈوزر ٹریکٹرتاں. گشی ادا ترا سجمیں شپ ءَ چوکداری کنگی انت . روچ بووپس دوزدہ سد دیاں. گشی دہ روچ پد بیا. من گو شریں.
ما اتکیں سونا پور ءَ پدا من شپ ءَ واپس شتاں لوگ ءَ. ایندگ ءِ سوب ءَ گوں سدیر ءَ شتاں دیرہ ءَ کارے پٹگ ءَ . واپسی بسءَ اتکاں لوگ ءَ. دو روچ ھمے وڈ ءَ گوست سیمی روچ سدیر ءَ منا گشت ھلیل دگہ بچک ءِ است انت نامے ھم ھلیل انت چاہنہ والاے کرا کارایں من گشتگ تی واستہ
گشتگے چینی ءَ یک بچک ءِ لوٹی کارے واستہ .
من تو شپ ءَکایں ھلیل ءَ ملیں . من گل بتاں من گو استاد تی من منت واراں . شپ ءَ ما ھلیل ءِ گوماں ملتیں سکیں وش تب ءُ وش ھبرے ءَ گشی مرچی شپ ءَ گوں چینی ءَ گپ جناں سدیر ءَ ھال دیاں .
کمو وھد ما نشتں پدا اتکیں لوگ ءَ .دومی روچ ءَ سدیر ءَ گشت باندا ترا لوٹتگے گشتگے ھلیل ءَ بیار ایندگہ سوب من شتاں ھلیل ءِ کرا ءَ……. ………….
روان انت